SENA ร่วมทุน “ฮันคิว เรียลตี้” จากญี่ปุ่น หวังเสริมศักยภาพธุรกิจ-รายได้โตแกร่ง
SENA ร่วมทุน "ฮันคิว เรียลตี้" จากญี่ปุ่น รุกอสังหาฯไทย หวังเสริมศักยภาพธุรกิจ-รายได้โตแกร่ง
15 ธ.ค. 2559

นางเกษรา ธัญลักษณ์ภาคย์ รองประธานเจ้าหน้าที่บริหาร บริษัท เสนาดีเวลลอปเม้นท์ จำกัด (มหาชน) หรือ SENA เปิดเผยว่า บริษัทได้เข้าร่วมทุน (Joint Venture Agreement) กับบริษัท ฮันคิว เรียลตี้ จำกัด ( Hankyu Realty .Co, Ltd )ในฐานะกลุ่มบริษัท  Hankyu Hanshin Holding Group เพื่อดำเนินธุรกิจพัฒนาอสังหาริมทรัพย์
ทั้งนี้ SENA ได้จัดตั้งบริษัทร่วมทุน”เสนา ฮันคิว 1″ โดย SENA  ถือถือหุ้นในสัดส่วน 51% คิดเป็นเงินลงทุนจำนวน  38.25 ล้านบาท และฮันคิว เรียลตี้ ถือหุ้น 49% โดยมีทุนจดทะเบียนแรกตั้ง 1 ล้านบาท และจะเพิ่มทุนจดทะเบียนอีก 74 ล้านบาท เป็น 75 ล้านบาท ภายในสิ้นเดือนธันวาคม 2559 
“การจัดตั้งบริษัทร่วมทุนดังกล่าวเชื่อว่าจะเป็นการเปิดมิติการลงทุน และการขยายธุรกิจ อีกทั้งเป็นเพิ่มมูลค่าเพิ่มให้กับการพัฒนาโครงการอสังหาฯของบริษัทฯ และการผลักดันรายได้และกำไร ให้เติบโตอย่างแข็งแกร่งและยั่งยืนในอนาคต”นางเกษรา กล่าว